**Zmluva o prenájme zariadenia**

uzatvorená v zmysle § 721 a nasl. OZ a § 663 a nasl. OZ
medzi zmluvnými stranami

**Nájomca:**

Jozef Chrenka

Lipnická 381/143

900 42 Dunajská Lužná – Nová Lipnica

**E-mail:**

kovtopeu@gmail.com

Telefónne číslo:

0904 589 026

**Bankové spojenie:**

**-----**

/ďalej len „nájomca“/

a

**Prenajímateľ:** Stredná odborná škola technická

 Vranovská 4, 851 02 Bratislava

 organizácia v zriaďovateľskej pôsobnosti Bratislavského samosprávneho kraja

Zastúpený : Ing. Felixom Döménym, riaditeľ

I Č O : 17 050 332

IBAN : SK05 8180 0070 0047 3889

Osoba oprávnená konať v mene subjektu: Mgr. Petra Pavelková, na základe poverenia zo dňa 1.7.2019

Kontaktný mail: zastupca.skola.sosvranovska@gmail.com

Telefonický kontakt: 0904 856 571

/ďalej len „prenajímateľ“/

**I.
Predmet a doba nájmu**

**1.1**

Predmetom nájmu podľa tejto zmluvy hrotový sústruh umiestnený v dielni praktického vyučovania na Vranovskej 4, Bratislava

**1.2.**

Prenajímateľ vyhlasuje, že je správcom majetku predmetu nájmu, ktorého vlastníkom je Bratislavský samosprávny kraj.

**1.3.**

Nájomný vzťah podľa tejto zmluvy sa uzatvára na dobu určitú v trvaní od 11. júna 2020 d od 9:00 do 21:30 hod. a 12.júna 2020 od 7:00 do 19:00 hod.

**II.
Nájomné a platobné podmienky**

**2.1**

Zmluvné strany sa dohodli na nájomnom za užívanie predmetu nájmu vo výške 7,- EUR za hodinu trvania nájmu.

**2.2**

Nájomca sa zaväzuje zaplatiť sumu nájomného v hotovosti do pokladne najneskôr do 14:00 v prvý deň nájmu základe faktúry vystavenej prenajímateľom v lehote do 12:00 hod.

**2.3**

V cene nájmu za zahrnutá cena za používanie stroja, jeho opotrebovanie, cena energie, používanie sociálnych zariadení.

**2.4**

Nájomca je povinný používať pri práci na prenajatom hrotovom sústruhu vlastné nástroje.

**2.5**

Nájomca je povinný upratať odpad vzniknutý pri používaní predmetu nájmu spôsobom určeným prenajímateľom a upratať po skončení práce pracovný priestor.

**2.7**

Odvoz odpadu vzniknutého pri prevádzke predmetu nájmu poskytne prenajímateľ zdarma.

**III.
Práva a povinnosti zmluvných strán**

**3.1**

Nájomca je oprávnený predmet nájmu uvedený v bode 1.1. tejto zmluvy užívať primerane jeho povahe a určeniu. Pri prevzatí predmetu nájmu je nájomca povinný preskúšať funkčnosť a spôsobilosť predmetu nájmu a oboznámiť sa so zásadami užívania a údržby podľa pokynov a predpisov výrobcu, poučiť o nich všetkých pracovníkov, ktorý budú obsluhovať predmet nájmu a tieto dodržiavať počas celej doby nájmu.

**3.2**

Nájomca sa zaväzuje starať sa o to, aby na predmete nájmu nevznikla škoda. Nájomca sa zaväzuje ohlásiť prenajímateľovi bez zbytočného odkladu vzniknuté poškodenie, stratu alebo zničenie predmetu nájmu. Berie na vedomie, že jeho povinnosť nahradiť škodu sa spravuje ustanoveniami Občianskeho zákonníka o zodpovednosti za škodu.

**3.3**

Ak má predmet nájmu chyby, pre ktoré ho nemožno riadne užívať alebo ktoré také užívanie sťažujú, má nájomca právo, aby sa mu poskytol iný predmet nájmu slúžiaci tomu istému účelu. Ustanovenie bodu 2.4. tým nie je dotknuté.

**3.4**

Nájomca nie je oprávnený predmet nájmu prenechať do užívania tretím osobám okrem svojich pracovníkov, v opačnom prípade je prenajímateľ oprávnený od zmluvy odstúpiť.

**3.5**

V prípade straty alebo zničenia predmetu nájmu sa nájomca zaväzuje platiť prenajímateľovi nájomné a poplatok z omeškania, kým stratu alebo zničenie prenajímateľovi neohlási.

**IV.
Skončenie nájmu a vrátenie predmetu nájmu**

**4.1**

Nájomný vzťah zaniká uplynutím dohodnutej doby nájmu.

**4.2**

Pred uplynutím dohodnutej doby nájmu je možné nájomný vzťah ukončiť:
a/ písomnou dohodou zmluvných strán

b/ odstúpením od zmluvy v prípadoch ustanovených v zmluve.

**4.3**

Po skončení nájmu sa nájomca zaväzuje odovzdať predmet nájmu prenajímateľovi v stave, v akom ho prevzal, s prihliadnutím na obvyklé opotrebenie. Za opotrebenie prenajatej veci spôsobené riadnym užívaním nájomca nezodpovedá.

**4.4**

Nájomca je povinný vrátiť predmet nájmu v mieste určenom prenajímateľom podľa bodu 3.6 v deň skončenia nájmu, pokiaľ nepožiada o predĺženie doby nájmu pred dňom skončenia nájmu. Na predĺženie doby nájmu sa vyžaduje písomný súhlas prenajímateľa.

**4.5**

Ak nájomca vráti predmet nájmu až po uplynutí doby nájmu, je povinný platiť nájomné až do vrátenia veci. Ak je nájomca s vrátením veci v omeškaní, je povinný zaplatiť aj poplatok z omeškania, pokiaľ nedošlo k predĺženiu doby nájmu podľa bodu 4.4.

**V.
Záverečné ustanovenia**

**5.1**

Zmeny a doplnky tejto zmluvy sú platné len vo forme písomných dodatkov k zmluve a po podpise oboma zmluvnými stranami.

**5.2**

Zmluvné strany prehlasujú, že nekonajú pod nátlakom ani v tiesni, ich vôľa je slobodná a vážna, na znak čoho túto zmluvu vlastnoručne podpisujú.

**5.3**

Táto zmluva sa vyhotovuje v dvoch vyhotoveniach, pričom každá zo zmluvných strán obdrží po jednom vyhotovení.

V Bratislave, dňa 11. júna 2020

 ...................... ......................

Mgr. Petra Pavelková
 prenajímateľ nájomca